ALIS-avtale

# Bakgrunn og rammer for avtalen

## Formål

Formålet med ALIS-avtalen er å skape forutsigbarhet og trygghet gjennom spesialistutdanningen i allmennmedisin. Avtalene inneholder tiltak og oppfølging i spesialiseringsløpet som kommer i tillegg til det legen har krav på som følge av ­[Forskrift om spesialistutdanning og spesialistgodkjenning for leger og tannleger (spesialistforskriften)](https://lovdata.no/dokument/SF/forskrift/2016-12-08-1482).

Avtalen er tilpasset Helsedirektoratets regelverk for tilskuddsordningen Nasjonal ALIS og veiledning.

Denne avtalen regulerer rettigheter og plikter for ALIS og kommunen knyttet til innholdselementene:

* standardelementer med statlig tilskudd
* tilleggselementer med statlig tilskudd for kommuner i sentralitetsgrad 6.
* eventuelle elementer med kommunal tilleggsfinansiering

Informasjon om tilskuddsbeløp og veiledning om satser som kan benyttes ved beregning av de ulike elementene finnes på Helsedirektoratets nettside.

## Varighet

Avtalen gjelder fra signeringstidspunktet og forutsetter ansettelsesavtale eller fastlegeavtale med kommunen. Eventuelt vikaravtale med kommunen eller en av kommunens fastleger. Det er ikke mulig å søke om tilskudd for perioder før signeringstidspunktet.

Dersom ALIS er ansatt eller tilknyttet vikarbyrå eller annen privat kommersiell aktør innen medisinsk virksomhet bortfaller retten til ALIS-tilskudd. Dette gjelder uavhengig av om ALIS på deltid har kommunal avtale eller er ansatt i kommunen.

Det stilles krav til at ALIS-en må ha vært ansatt eller hatt avtale med kommunen i minimum 3 uker av en måned for at kommunen skal kunne søke tilskudd for ALIS-er for den aktuelle måneden.

Avtalen gjelder under spesialistutdanningen og mens ALIS har tjenestetid i kommunal helse- og omsorgstjeneste. Varigheten er begrenset oppad til 5 år, gitt fulltids arbeid. Perioden kan forlenges ved deltidsarbeid, og ved lov- og avtalefestet fravær.

Avtalen gjelder ikke i perioden ALIS har institusjonstjeneste utenfor kommunal helse- og omsorgstjeneste.

Avtalen forutsetter innvilgelse av tilskudd fra Helsedirektoratets tilskuddsordning Nasjonal ALIS og veiledning. Dersom statlig tilskudd ikke gis, opphører avtalen.

ALIS- avtalen kan revideres årlig dersom endringer i regelverket for tilskuddsordningen tilsier det.

Avtalen opphører automatisk fra samme tidspunkt som legen avslutter spesialiseringsløpet, eventuelt tilknyttes privat kommersiell aktør eller fratrer sin stilling/ fastlegeavtale/vikaravtale/introduksjonsavtale.

# Avtaleparter

Parter i avtalen er kommunen og allmennlege i spesialisering i allmennmedisin (ALIS), herunder fastlege/fastlegevikar, introduksjonslege eller lege i annet kommunalt legearbeid.

Alle felter må fylles ut.

**Kommune:**

|  |  |
| --- | --- |
| **Kommune** |  |
| **Kontaktperson** |  |

**Allmennlege i spesialisering i allmennmedisin:**

|  |  |
| --- | --- |
| **Navn** |  |
| **HPR-nr.** |  |
| **Arbeidssted** |  |
| **Stilling/arbeidstittel** |  |
| **Stillingsprosent** |  |

**Annet:**

|  |  |
| --- | --- |
| **Dato for oppstart i ny ordning for spesialistutdanning** |  |
| **Forventet dato for avslutning av spesialiseringsløpet (MM/ÅÅÅÅ)** |  |
| **Navn på veileder i allmennmedisin** |  |

# Partenes rettigheter og plikter

Det er en grunnleggende forutsetning for avtalen at begge parter oppfyller krav definert i Helsedirektoratets regelverk for tilskuddsordningen [Nasjonal ALIS og veiledning, og](file:///C:/Users/chnes/AppData/Local/Microsoft/Windows/INetCache/Content.Outlook/HZFSYA32/lenke) ved kontroll kunne legge fram dokumentasjon på gjennomførte aktiviteter.

Kommunen kan kreve tilskuddet tilbakebetalt fra ALIS hvis mislighold blir dokumentert, for eksempel hvis ALIS ikke oppfyller kravene som stilles i regelverket eller at det er gitt uriktige opplysninger.

## Kommunens oppgaver og plikter

**Kommunen skal:**

* Oppfylle sine plikter som utdanningsvirksomhet, regulert i spesialistforskriften.
* Dekke kostnader i tråd med elementene i ALIS-avtalen.

## Legens oppgaver og plikter

**Legen skal:**

* Gjennomføre de aktiviteter som er avtalt, og som framkommer av ALIS-avtalen.
* Informere kommunen og veileder dersom aktiviteter ikke lar seg gjennomføre som avtalt.
* Varsle kommunen dersom hen tilknyttes vikarbyrå eller annen privat kommersiell aktør innen medisinsk virksomhet.
* Varsle kommunen dersom spesialiseringsløpet midlertidig eller permanent avbrytes.

# Innhold i ALIS-avtalen

*Partene velger selv hvilke avtaleelementer de vil bruke tilskuddet på, og det må fremgå tydelig av avtalens tekstbokser hva partene har blitt enige om.*

## Standardelementer for alle kommuner – statlig tilskudd

Standardelementer er avtaleelementer som alle kommuner med ALIS kvalifiserer til å søke statlig tilskudd for. Maksimalt årlig tilskuddsbeløp per ALIS per år vil, i tråd med regelverket for Nasjonal ALIS og veiledning, avhenge av om ALIS er fastlege/fastlegevikar, introduksjonslege eller allmennlege utenfor fastlegeordningen. Tilskuddsbeløpet graderes i henhold til stillingsprosent og antall måneder det søkes tilskudd om.

Avtaleelementene justeres i tråd med eventuelle årlige endringer i regelverket for tilskuddsordningen. Eventuelle innholdsmessige endringer skal fremgå tydelig av avtalen eller vedlegg til avtalen.

### Praksiskompensasjon ved fravær fra fastlegepraksis i forbindelse med gjennomføring av læringsaktiviteter og veiledning

**Dette avtaleelementet gjelder ikke allmennlege i kommunalt legearbeid utenfor fastlegeordningen.**

Fravær i forbindelse med gjennomføring av individuell veiledning, gruppeveiledning og læringsaktiviteter vil variere gjennom avtaleperioden.

Det vurderes som hensiktsmessig at det tas utgangspunkt i en felles sats ved beregning av praksiskompensasjon for ALIS. Helsedirektoratets sats for beregning av tilskudd til praksiskompensasjon er 0.85 x salærsatsen. Salærsatsen som gjelder ved utlysningstidspunktet legges til grunn for beregning av tilskuddet i hele søknadsperioden. Oppdaterte beløp vil til enhver tid finnes på Helsedirektoratets nettsider.

Der ALIS er næringsdrivende etter hovedmodellen og selv dekker praksisutgiftene, vil praksiskompensasjonen tilfalle ALIS. Praksiskompensasjonen tilfaller kommunen når ALIS er ansatt.

Ved andre avtaler som påvirker tilknytning og ansvar for praksisutgiftene (8.2 avtaler eller lignende) avtales fordeling av praksiskompensasjon mellom kommune og ALIS.

|  |
| --- |
| **Følgende er avtalt:** |
| *Fyll inn aktuell avtaletekst her* |

### Dekning av utgifter ved gjennomføring av læringsaktiviteter

Legeforeningens utdanningsfond II dekker delvis utgifter i forbindelse med kurs og gruppeveiledning, og reiseutgifter etter søknad. Utover dette dekkes gjennom denne avtalen utgifter til gjennomføring av læringsaktiviteter.

|  |
| --- |
| **Følgende er avtalt:** |
| *Fyll inn aktuell avtaletekst her* |

### Kompensasjon for lavere produktivitet

**Dette avtaleelementet gjelder ikke introduksjonslege og allmennlege i kommunalt legearbeid utenfor fastlegeordningen.**

For ALIS kan det i utdanningsperioden være hensiktsmessig med lavere produktivitet ved reduksjon i antall pasientkonsultasjoner per dag og/eller reduksjon av antall listeinnbyggere. Dette kan avtales med kommunen, og hvor endring i listetak må samsvare med fastlegeavtalen.

Der ALIS er næringsdrivende etter hovedmodellen vil kompensasjonen for lavere antall listeinnbyggere tilfalle ALIS, mens kompensasjonen tilfaller kommunen når ALIS er ansatt.

Ved andre avtaler som påvirker fordelingen av kompensasjon for lavere antall listeinnbyggere avtales fordelingen av kompensasjonen mellom kommune og ALIS.

|  |
| --- |
| **Følgende er avtalt:** |
| *Fyll inn aktuell avtaletekst her* |

### 

### Veiledning tilsvarende spesialistforskriftens krav

Individuell veiledning av leger i spesialisering i allmennmedisin er obligatorisk og gjennomføres i henhold til spesialistforskriftens krav.

### Praktisk tilrettelegging for gode utdanningsløp

Inntil 5% av den maksimale tilskuddsrammen per ALIS kan benyttes av kommunen for å understøtte gode utdanningsløp. Å legge til rette for gode utdanningsløp kan eksempelvis gjøres gjennom koordinering, faglige fellesskap, opplæring av veileder og nettverkssamlinger. Det oppfordres til dialog med regionalt ALIS-kontor.

Andre elementer som utfra lokale forhold anses som relevante kan avtales under dette punktet.

|  |
| --- |
| **Følgende er avtalt:** |
| *Fyll inn aktuell avtaletekst her* |

## Tilleggselementer for kommuner med særskilte rekrutteringsutfordringer – statlig tilskudd

Kommuner i sentralitetsklasse 6 defineres av Helsedirektoratet å ha særskilte rekrutteringsutfordringer og vil, utover rammene for standardelementene beskrevet i kapittel 4.1, kvalifisere for tilskudd til tilleggselementer og økt tilskuddsbeløp fastsatt av Helsedirektoratet.

Tilleggselementer kan tilbys av kommunen gjennom dialog med den enkelte ALIS, og kan variere fra avtale til avtale.

Det presiseres at tilleggselementer må støtte opp under formålet om å bidra til trygge og forutsigbare spesialistutdanningsløp. Tilskuddet skal ikke benyttes til utstyr eller investeringer av varig karakter.

|  |
| --- |
| **Følgende er avtalt:** |
| *Fyll inn aktuell avtaletekst her* |

## Elementer med kommunal finansiering

Utover standard- og tilleggselementer med statlig tilskudd, kan det mellom kommune og ALIS avtales elementer som utelukkende finansieres gjennom kommunale midler.

|  |
| --- |
| **Følgende er avtalt:** |
| *Fyll inn aktuell avtaletekst her* |

Sted og dato:

for kommunen for ALIS

……………………………………………………..… ……………………………………………………..…